[{"text_idx": "#000006", "text": "Euskadi nazioarteko azoka honetara Basque Logistics standarekin joan da, eta helburua da Atlantikoko ardatzean lurraldearen kokapena indartzea, portu-, aireportu-, tren-, errepide- eta logistika-azpiegituren bitartez."}, {"text_idx": "#000007", "text": "Euskal erakundeek garraio eta logistikaren azpiegitura garrantzitsuenen aldeko apustua bateratu dute: Bilbo eta Pasaiako portuak, Loiu, Foronda eta Donostiako hiru aireportuak eta logistika-plataformak (horiek guztiak gaitasun handikoak eta nazioarteko errepide- eta tren-sareen bidez lotutakoak). Azpiegitura horiek guztiak garapen ekonomiko iraunkorrerako ezinbestekoak dira, gure lurraldearen eta bere ehun ekonomikoaren lotura bermatu eta lehiakortasuna hobetzen laguntzen baitute."}, {"text_idx": "#000009", "text": "Azoka bisitatzean, Arantxa Tapia sailburuak nabarmendu du Euskadik kokapen estrategikoa duela, baina gure loturak \u201care hobeak\u201d izan daitezkeela. Hori dela eta, Eusko Jaurlaritza tren-sarea hobetzeko lanean ari da, Europarekin lotzeko (euskal Y-aren bidez), Bilboko Portua tren bidez hobeto lotzeko (Hegoaldeko Tren Sarea), Jundizeko plataforma logistikoan Lille-Vitoria arteko tren-autopista garatzeko, Pasaia-Lezoko plataforma logistikoa eta Forondako Aireportuko zentro logistikoa."}, {"text_idx": "#000011", "text": "\u2022 2 bilioi euro baino gehiagoko BPGd."}, {"text_idx": "#000012", "text": "Korridore horretan Sines-etik Roterdamerainoko portu-sarea dago, Europako atlantikoko alde osoa zeharkatzen du eta penintsularen eta Europaren arteko merkantziaren %50 pasatzen da bertatik."}, {"text_idx": "#000013", "text": "Tren eta errepide bidez lotutako portuak"}, {"text_idx": "#000014", "text": "Zifra horien aurrean, sailburuak adierazi duenez, \u201cgure asmoa da, eta gure asmoa behar du izan, Atlantiko osoan lehentasunezko kokapena izatea; bertatik igaroko da etorkizunean euskal ekonomiarentzat aukera berriak irekiko dituen merkantzia kopurua.Prest egon behar dugu, eta korridore lehiakor gisa kokatu behar gara\u201d"}, {"text_idx": "#000015", "text": "Gure industria gero eta lotuago egoteko lanean ari gara, lotura intermodalen bitartez."}, {"text_idx": "#000016", "text": "Europa barneko sare berria amaitzearen beharra"}, {"text_idx": "#000018", "text": "Horretarako, sailburuaren hitzetan, \u201cEuroparekin lotzeko tren-sarea osatu behar da\". Europa barneko sare berri horren parte da euskal \u201cY\u201d deritzona, edo Madril-Gasteiz-Dax lotura."}, {"text_idx": "#000020", "text": "Generalitateko eta Eusko Jaurlaritzako ordezkariek laneko otordua egingo dute gaur eguerdian, Atlantikoko eta Mediterraneoko ardatzen garapenaren lehentasuna \u2013\u201cEspainia zirkularra\u201d deritzonaren garapena laguntzeko beste aukerei dagokienez\u2212 elkarrekin aztertu eta aldarrikatzeko."}, {"text_idx": "#000021", "text": "Tapia sailburuak eta Rull conceller-ak beren jarrera helaraziko dute gaur arratsaldean Autonomia Erkidegoetako ordezkariekin egingo duten bileran. Bilera hori Espainiako Sustapen Ministerioarekin ere egingo da, \u201cLa posicio\u0301n de Espan\u0303a en los Corredores Mediterra\u0301neo y Atla\u0301ntico\u201d izeneko jardunaldian."}, {"text_idx": "#000022", "text": "*arratsaldeko lehen orduan, Arantxa Tapia sailburuaren eta Josep Rull conceller-aren arteko bileraren prentsa-oharra eta irudiak helaraziko ditugu."}]